Αξιότιμοι κύριες κύριοι, καλημέρα και καλή σχολική χρονιά.

Σύμφωνα με την [**εγκύκλιο**](https://register.sch.gr/students/docs20/39731_psd.pdf)(20/3/2020) του Υπουργείου Παιδείας και Θρησκευμάτων, οι μαθητές/τριεςτης Πρωτοβάθμιας και της Δευτεροβάθμιας Εκπαίδευσης μπορούν να**αποκτήσουν λογαριασμό χρήστη στο Πανελλήνιο Σχολικό Δίκτυο (Π.Σ.Δ.),**με τον  οποίο μπορούν να έχουν πρόσβαση  στις υπηρεσίες του Πανελληνίου Σχολικού Δικτύου (ΠΣΔ)  (<https://www.sch.gr/services>).

Παρακαλούμε για την ενημέρωση των γονέων/κηδεμόνων των **μαθητών/τριών Νηπιαγωγείων** αλλά και κάθε μαθητή/τριας που **μέχρι σήμερα δεν έχει αποκτήσει λογαριασμό χρήστη** στο ΠΣΔ για την δυνατότητα αυτή.

Η δημιουργία λογαριασμού για τους μαθητές μπορεί να  γίνει είτε από τον γονέα/κηδεμόνα είτε από το σχολείο *(με την σύμφωνη γνώμη του γονέα/κηδεμόνα*).

**Δημιουργία λογαριασμού μαθητή από τον γονέα ή κηδεμόνα**

1. Η εγγραφή γίνεται από τη σελίδα  <https://register.sch.gr/students>.  Στην ίδια σελίδα μπορεί να φτάσει κάποιος από την πύλη του ΠΣΔ [www.sch.gr](http://www.sch.gr/) ακολουθώντας το σύνδεσμο «Εγγραφή».

1. Η εγγραφή γίνεται από τον γονέα ή κηδεμόνα του μαθητή/τριας.  Στη σελίδα υπάρχουν σχετικές οδηγίες τις οποίες θα πρέπει να ακολουθήσουν ώστε η εγγραφή να είναι επιτυχής. Δείτε αναλυτικά τον οδηγό έγγραφής: <https://register.sch.gr/students/docs20/StudentsRegisterHelp.pdf>

1. Απαιτείται η συμπλήρωση του Αριθμού Μητρώου του μαθητή.  Στους γονείς/κηδεμόνες μαθητών/τριών των**Νηπιαγωγείων**και των**Α' και Β' Τάξεων Δημοτικού Σχολείου, Α Γυμνασίου και Α Λυκείου**το σχολείο μπορεί να φροντίσει για την γνωστοποίηση του Αριθμού Μητρώου των αντίστοιχων μαθητών. Για μαθητές μεγαλύτερων τάξεων ο αριθμός αυτός αναγράφεται στους Ελέγχους Προόδου των μαθητών του προηγούμενου έτους.

1. Συνιστούμε στον γονέα/κηδεμόνα την αναγκαιότητα ορθής αναγραφής της διεύθυνσης e-mail του καθώς επίσης και του αριθμού κινητού τηλεφώνου, ώστε να είναι εύκολη η ανάκτηση των στοιχείων μαθητικού λογαριασμού σε περίπτωση που αυτά ξεχαστούν.

1. Όταν ολοκληρωθεί η εγγραφή του/της μαθητή/τριας θα αποσταλεί **e-mail** με τα στοιχεία εγγραφής στη διεύθυνση e-mail που δήλωσε ο γονέας/κηδεμόνας στην ηλεκτρονική αίτηση.

**Δημιουργία μαθητικού λογαριασμού από το σχολείο σε περίπτωση αδυναμίας του κηδεμόνα:**

1. Το σχετικό διαχειριστικό περιβάλλον βρίσκεται στο <https://register.sch.gr/studentsadmin>.
2. Ο  επίσημος λογαριασμός του σχολείου μπορεί να δημιουργήσει και διαχειριστεί μαθητικούς λογαριασμούς.  *Σημείωση*: *Χρησιμοποιείστε τον λογαριασμό (όνομα χρήστη και τον αντίστοιχο κωδικό πρόσβασης) του επισήμου e-mail του σχολείου.*
3. Για τη δημιουργία μαθητικού λογαριασμού από το σχολείο απαιτείται η σύμφωνη γνώμη του γονέα. [*Κατεβάστε το έντυπο γονικής συναίνεσης*](https://register.sch.gr/students/help/files/goniki_sygkatathesi.doc)*(Διαθέσιμο και στη σελίδα*[*https://register.sch.gr/students/docs.php*](https://register.sch.gr/students/docs.php)*)*

Παρακαλούμε για την ενημέρωση των γονέων/κηδεμόνων για τη δυνατότητα εγγραφής των μαθητών με σκοπό τη δυνατότητα χρήσης των υπηρεσιών του Πανελληνίου Σχολικού Δικτύου.

Σας ευχαριστούμε για την υποστήριξή σας στην εγγραφή των μαθητών/τριών σας στο Πανελλήνιο Σχολικό Δίκτυο.

Σας ευχόμαστε καλή Σχολική Χρονιά και καλή επιτυχία στο έργο σας !

Με εκτίμηση  
  
ΠΑΝΕΛΛΗΝΙΟ ΣΧΟΛΙΚΟ ΔΙΚΤΥΟ